**ELŐTERJESZTÉS**

**Szombathely Megyei Jogú Város Közgyűlése**

**Szellemi Örökség, Nemzetiségi és Térségi Kapcsolatok Szakmai Bizottság**

**2024. december 18-i ülésére**

**Javaslat a Szombathelyi Települési Értéktár Bizottság beszámolójának jóváhagyására**

A magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.1.) Korm. rendelet 4.§ (1) bekezdés c) pontja értelmében a települési értéktár bizottság évente beszámol tevékenységéről az alapító önkormányzatnak.

Szombathely Megyei Jogú Város Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelet (a továbbiakban: SZMSZ) 52.§ (3) bekezdése 24. pontja a Kulturális, Oktatási és Civil Bizottság hatáskörébe utalta a Szombathelyi Települési Értéktár Bizottság beszámolójának megtárgyalását.

Az SZMSZ 68.§ 4. pontja kimondja, hogy a Szellemi Örökség, Nemzetiségi és Térségi Kapcsolatok Szakmai Bizottságjavaslatot tesz a térségi kapcsolatok fejlesztésével, más önkormányzatokkal, országos, vármegyei térségi hatáskörrel rendelkező szervekkel, intézményekkel, illetve civil szervezetekkel való együttműködéssel, szerződéskötéssel kapcsolatos kérdésekben.

Fentiek alapján a 2024. évre vonatkozó beszámolót megtárgyalni szükséges.

A Szombathelyi Települési Értéktár Bizottság 2024. évi beszámolója az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. december „ ”**

**/: Horváth Soma :/**

**HATÁROZATI JAVASLAT**

**…./2024. (XII. 18.) SZÖNT. számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a„Javaslat a Szombathelyi Települési Értéktár Bizottság beszámolójának jóváhagyására” c. előterjesztést megtárgyalta, és azt a Szombathely Megyei Jogú Város Közgyűlésének Szervezeti és Működési Szabályzatáról szóló 16/2024. (X.10.) önkormányzati rendelet 68.§ 4. pontja alapján jóváhagyja.

**Felelős:**  Dr. Danka Lajos, a Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Bődi Lívia, a Szombathelyi Települési Értéktár Bizottság elnöke)

**Határidő:** azonnal